49. schôdza NR SR - 11.deň - B. popoludní
Dátum: 2026-04-29
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

Dobrý deň, príjemný podvečer, milí kolegovia, kolegyne, milí občania SR, ktorí sledujete túto rozpravu. Mne to nedá na úvod a hovoril som to už vo svojich faktických poznámkach, ale musím to tu spomenúť, pretože keď niečo národu rozprávame, a hlavne to hovoria predstavitelia SMER-u, HLAS-u, SNS, že chcú rokovať do 20.00, lebo parlament by mal rokovať, tak bolo by fér aj priznať, že koľko ich je o 18.37 v práci, v pracovný deň. Je streda. Streda, stred týždňa. Takže fakt je taký, že poslanci zo SMER-u, zo 42 poslancov sú tu. Ôsmi? Aspoň tu sedia, aj keď sa nevyjadrujú, lebo asi nevedia, čo k tomu majú povedať. Ale napríklad poslanci za HLAS, ktorí pred voľbami rozprávajú, akí oni sú sociálni demokrati, ako im záleží na dôchodkoch, ako pre nich je vlajková loď 13. dôchodok, tak dámy a páni, za poslancov strany HLAS tu nesedí v tejto sále nikto. Tí ôsmi smeráci tu aspoň sedia. Ale za HLAS nula. Za poslancov zvolených za SNS nula. Ja sa pýtam potom, prečo tí vládni poslanci hlasujú o tom a schvaľujú si v parlamente, že tu chcú rokovať do 20. hodiny a potom nechodia do roboty. Ja tomu nerozumiem. Vysvetlite mi to, prosím. Niekto možno zo SMER-u, keď viete to vysvetliť? Sú to vaši koaliční kolegovia? Prečo ignorujú rokovanie Národnej rady? To je na úvod. No a teraz poďme sa venovať téme, ktorú predniesol v pléne Jozef Pročko, a to je rozloženie 13. dôchodku na 12 častí, to znamená pridať dôchodcom, ale nielen starobným, ale aj ľuďom, ktorí sú zdravotne znevýhodnení, invalidi, aj vdovcom, aj vdovám, aj sirotám, pridať im tú adekvátnu čiastku, ktorú, keď rozdelíme ten 13. dôchodok, aby to mali už v ten daný mesiac. Pretože aj vy, poslanci zo SMER-u, si uvedomujete, že títo ľudia sú odkázaní na štát. Aj títo ľudia, hlavne títo ľudia, potrebujú nevyhnutne zdravotnú starostlivosť. Viete veľmi dobre, teraz to otvoril ochranca, ombudsman verejných práv, že tu sa jednoducho nehorázne poplatky vyberajú na ambulanciách. Nehorázne poplatky musia ľudia platiť. A pritom vy ste im garantovali zdravotníctvo zadarmo. Vy ste im hovorili pred voľbami, že tu bude ten silný štát, ktorý sa o nich postará. Vy hovoríte na mítingoch MDŽ, keď dávate tým dôchodkyniam karafiáty, že vy všetko vybavíte, vy sa o všetko postaráte. Silné zdravotníctvo. A zrazu tí ľudia majú problém z mesiaca na mesiac prežiť? Potom čakajú, chudiatka čakajú na to, že na Vianoce im príde ten 13. dôchodok, aby možno mohli zaplatiť dlhy, ktoré si urobili počas roka. A teraz je otázka, či vy nechcete, smeráci, aby tí dôchodcovia alebo tie siroty, alebo tí vdovci, vdovy si nekúpili lieky, ktoré potrebujú, pretože to sú väčšinou ľudia, ktorí potrebujú lieky, ktorí potrebujú zdravotnícke pomôcky. Vy nechcete, aby si mohli dovoliť zaplatiť za tie energie? Za drahšie energie, ktoré sú vďaka vám. Pretože energo-pomoc, ktorú nastavila pani Saková, mimochodom z HLAS-u, vaša bývalá kolegyňa zo SMER-u, tak vychádza tak, že množstvu dôchodcom nevyšla tá energo-pomoc. Ale poslancom Národnej rady, poslancom Európskeho parlamentu, mnohým podnikateľom vyšla energo-pomoc. Čo urobíte? Ako pomôžete tým ľuďom, ktorí nemajú mnohokrát ani na drevo? Ďalšia vec, tí ľudia veľakrát nemajú na jedlo. Plnohodnotné jedlo. Nemôžu si ho dovoliť. O tom raz rozprával istý sociálny demokrat, ktorý dnes sa naháňa so svojím psom v prezidentskom paláci. Hovoril, že tu je milión ľudí na Slovensku, ktorí nemôžu si dovoliť jedno normálne, plnohodnotné jedlo denne. Sociálny demokrat Peter Pellegrini istého času. Dnes človek, ktorý zarába 10 tisíc, viac ako 10 tisíc eur mesačne a ešte plače, že toľko ešte zarába, chudáčik ešte mu nevychádza na tie jeho medaily a tie zlaté reťazky, ktoré potrebuje prezentovať na tých recepciách, ktoré usporadúva. To je choré. Zoberte si, my máme prezidenta, ktorý potrebuje nosiť frak a zlaté reťaze a medaily a neviem, čo všetko. A tu dôchodcovia nemajú, čo jesť, nemajú na lieky, nemajú na zdravotnícke pomôcky, nemajú na drevo, nemajú na elektriku. Kde my žijeme? V akom štáte žijeme? Kam ste to dopracovali za 15 rokov vlády SMER-u? Milí kolegovia, a teraz si odpovedzme na otázku, prečo tí smeráci, hlasáci a SNS-áci nechcú dať tým dôchodcom a rozdeliť ten 13. dôchodok na tých 12 častí. Prečo nechcú pridať napríklad pri starobnom dôchodcovi 56 eur mesačne k tomu dôchodku, dôchodku. Viete prečo? Pretože nemohli by sa na Vianoce tváriť za Ježiška, nemohli by oni prezentovať, že oni sú ten dedo mráz, ktorý príde, rozdá tu im dôchodcom ten 13. dôchodok. Nemohol by Fico natáčať videá a rozprávať, že áno, my sa o vás postaráme, tu máte ten 13. dôchodok. Chudáci, zrazu by to bolo férové. A nikto by vás nebral a nečakal by na ten 13. dôchodok ako na spasiteľa, deda mráza na Vianoce. Preto to nechcete dať. Pretože vy to len cynicky zneužívate proti tým dôchodcom. Pretože vy sa chcete tváriť, že vy ste tí spasitelia, ktorí im zrazu prídete a dáte. Lenže pravda je taká, že vy im počas celého roka z jednej kapsy vyberáte peniaze cez tie zvýšené poplatky za lieky, cez tú energo-pomoc, ktorú mnohí nedostali, cez to, že všetko tým dôchodcom, áno, aj tým dôchodcom išlo všetko hore. To jedlo, tie energie, tá drogéria, všetko ste im zdvihli cez zvýšenú DPH-čku. Čiže cez rok im pekne z tej jednej kapsičky beriete, vyberáte, vyberáte, vyberáte chudákom dôchodcom, chudákom invalidom, chudákom sirotám, vdovcom, vdovám. A potom prídete v decembri jak veľkí frajeri a hodíte im ten mešec tých drobných. Pretože oproti tomu, ako vy fungujete, ako vaši oligarchovia fungujú, ako si kupujete vily na Jadrane, tak ako to hovorí váš Ferenčák, váš kajúcnik Ferenčák to hovorí. Vily na Jadrane, celé pobrežia. Vily vo Francúzsku. Vily v Dubaji. Pretože tam idú milióny, tam idú tie obrovské peniaze. Vašim oligarchom, vašim mecenášom, vašim najvyšším predstaviteľom. Niektorí tu majú synov, ktorí len preto, že sú synovia, sú šéfovia firiem. Len preto, že sa narodili v super rodine, majú americké bouráky, na ktorých si môžu jazdiť a robiť si, čo chcú. Obrovské vily, majetky, nikto nevie, ako si mohol ten človek zarobiť. Niektorí tu majú synov, ktorí len preto, že sú synovia, sú šéfovia. Len preto, že sa narodili v super rodine, majú americké buráky, na ktorých si môžu jazdiť a robiť si, čo chcú. Obrovské vily, majetky, nikto nevie, ako si mohol ten človek zarobiť na takéto vily. Ale on je povolaný syn, on si to môže dovoliť. Čiže maximálny luxus na jednej strane. A na druhej strane vy tým chudákom dôchodcom hodíte tú odrobinku vo forme 13. dôchodku a tvárite sa, akí vy ste politici, akí vy ste sociálni demokrati. To je na hanbu. To je na hanbu. Na hanbu to je. A čo urobíte? Čo na to poviete? Nič. Ste ticho. Sedíte ako zmoknuté kuratá a pozeráte. Nikto z vás nemá odvahu sa prihlásiť a povedať: Nie, je to dobré, že je to 13. dôchodok. My sme hrdí na to, ako sme to presadili ako smeráci. Je to dosť, postačuje to tým ľuďom. O čom to tu rozprávate, pán Šipoš, pán Pročko? Pán Dušenka. Nemáte odvahu. Len sedíte. Sedíte a čumíte. Toto ste vy. Namiesto toho, aby ste niečo povedali. Namiesto toho, aby vy ste prišli s takýmito návrhmi, ktoré majú pomôcť ľuďom, dôchodcom, sirotám, vdovám, vdovcom. Tak namiesto toho tu sedíte a jediné, na čom rozmýšľate, je, ako pomôcť tým našim kamarátom, tým našim rodinám, tým našim synom. Ako im pomôcť? Čo by sme mohli ešte, kde im pomôcť? Na dôchodok kašlete. Takže tak, priatelia. Kolegovia zo SMER-u, kolegovia z opozície, ďakujem veľmi pekne za moje vystúpenie. Aspoň dvaja smeráci sa odvážili vystúpiť, niečo povedať. Tak uvidíme, čo povedia. Teším sa na to. Ďakujem, pán poslanec.